নজরুলের বয়স তখন কত? নজরুল তখন পা রেখেছেন (১৮৯৯-১৯২৫) ছাব্বিশ বছরে। আর বিদ্রোহী কবিতা প্রকাশের সময় তার বয়স ছিল (১৮৯৯-১৯২২) তেইশ বছর। আমাদের কালেও ঐ তেইশ কিংবা ছাব্বিশ বছর বয়সী যে কাউকেই যুবক বলে অভিহিত করে থাকি। কিন্তু নজরুল বলে কথা, তিনি শুধু যুবকই ছিলেন না, ছিলেন যুবরাজ। সুতরাং তার ভেতর তখন কেবল টগবগ করে ফুটছে তারুণ্যের তেজ। একটু খেয়াল করলেই বুঝা যাবে, তখন-তিনি কী লিখছেন, আর কী ধরনের গ্রন্থ একের পর এক প্রকাশিত হচ্ছে!